### 4.      Orientering om status på udvalgte sagstyper i Plan, Byg og Miljø

**Åbent**

Sagsnr.: 326-2014-90204       J.nr.: 01.00.00            Dokumentnr.:
326-2016-122449

**Sagstype**

Orientering.

**Resume og sagens baggrund**

Plan, Byg og Miljø fremlægger kvartalsvis status på udvalgte
sagsområder. I denne sag fremlægges status for 1. kvartal 2016 med tilknyttede
bemærkninger.

**Indstillinger**

Chefen for Plan, Byg og Miljø indstiller, at vedlagte status
tages til efterretning.

**Behandling**

Teknik- og Miljøudvalget.

**Sagsfremstilling**

Plan, Byg og Miljø fremlægger til udvalgets orientering
kvartalsvis status på udvalgte sagsområder. Det drejer sig om:

· Byggesager (inkl. sagsbehandlingstider)

· Landzonesager (Planloven)

· Bygge- og beskyttelseslinjer (Naturbeskyttelsesloven)

· § 3-sager (Naturbeskyttelsesloven)

· Landbrugsgodkendelser

· Virksomhedsgodkendelser

· Kommuneplantillæg og lokalplaner.

Dokumentation for status fremgår af de vedlagte bilag.

Det kan bemærkes, at de gennemsnitlige sagsbehandlingstider
på byggesagsområdet for alle sagstyper ligger bedre end de besluttede
servicemål for området. De gennemsnitlige sagsbehandlingstider skal holdes op i
mod de nye politiske vedtagne servicemål.

Ved beregning af sagsbehandlingstiden er de tider, som
ligger uden for normalfordelingen ved at have en særlig lang eller kort
sagsbehandlingstid ikke medregnet, idet disse statistisk set kan give et skævt
billede af virkeligheden. Ved opgørelse af sagsbehandlingstider for 1. kvartal
2016 er seks tider ikke medregnet, idet disse har haft et langvarigt forløb
grundet særlige forhold.

Yderligere bemærkninger til kvartalets opgørelse fremgår
under bilag 1.

**Bilag 1 - Status på udvalgte sagstyper i Plan, Byg og
Miljø, 1. kvartal 2016**

Bilaget omfatter ovenstående sagstyper og indeholder en
oversigt for byggesagsområdet med hhv. resultat for sagsbehandlingstider på
byggesager og antal indkomne sager/afgørelser, samt en oversigt over antal
indkomne og afsluttede sager for ovennævnte øvrige sagsområder inden for
kvartalet. "Afsluttede sager" indbefatter både sager, hvor der er
truffet en afgørelse og sager, som er sagsbehandlet og afsluttet uden en
afgørelse efter pågældende lovgivning. Det kan eksempelvis være i tilfælde,
hvor anden lovgivning er til hinder for det ansøgte.

**Bilag 2 - Status kommuneplantillæg og lokalplaner, april
2016**

Bilaget indeholder en vejledende oversigt med den aktuelle
status på kommuneplantillæg og lokalplaner med angivelse af forslag til
prioritering af planforslagene. Verserende planer er angivet med fremhævet
tekst.

**Økonomiske konsekvenser**

Ingen økonomiske konsekvenser for Kalundborg Kommune.

**Bilag**

|  |  |
| --- | --- |
| Bilag 1 - Status på udvalgte sagstyper i Plan, Byg og Miljø, 1. kvartal 2016 | 326-2016-122476 |
| Bilag 2 - Status Kommuneplantillæg og lokalplaner, april 2016 | 326-2016-122485 |